Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkezturiko galdera, Ebroko Konfederazio Hidrografikoarekin eta Bardeetako 2 zenbakiko ureztatzaileen elkartearekin egindako lankidetza-akordioa amaitzeko aurreikusitako datari buruzkoa, Figarolgo kontzejuko Bi erresumen urmaeleko KBB eta BBEaren hezegunearen habitataren kolapsoa konpontzeko.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Miguel Bujanda Cirauqui jaunak, Legebiltzarraren Erregelamenduan ezarritakoaren babesean, galdera hau aurkezten du, Landa Garapeneko eta Ingurumeneko kontseilariak idatziz erantzun dezan.

Zure departamentuak eta Ebroko Konfederazio Hidrografikoak Bardeetako 2 zenbakiko ureztatzaileen elkartearekin egindako lankidetza-akordioa amaitzeko aurreikusitako data, Figarolgo kontzejuko Bi erresumen urmaeleko KBB eta BBEaren hezegunearen habitataren kolapsoa konpontzeko eta uraren eskuragarritasuna hezegunearen kudeaketarako.

Iruñean, 2022ko urriaren 17an

Foru parlamentaria: Miguel Bujanda Cirauqui